GREEK SUPREME COURT DECISION

Decision ID: 995/2024
Decision Number: 995
Decision Year: 2024
Department: Πολιτικό (Α3)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Α3' Πολιτικό Τμήμα Συγκροτήθηκε από τους Δικαστές: Χρήστο Κατσιάνη, Προεδρεύοντα Αρεοπαγίτη, Κορνηλία Πανούτσου, Χρυσούλα Πλατιά, Παναγιώτη Λυμπερόπουλο και Ηλία Γιαρένη-Εισηγητή, Αρεοπαγίτες. Συνεδρίασε δημόσια στο ακροατήριό του, στις 20 Μαΐου 2024, με την παρουσία και της Γραμματέως Μ. Σ., για να δικάσει την υπόθεση μεταξύ: Του αναιρεσείοντος: Νομικού Προσώπου Δημοσίου Δικαίου με την επωνυμία "ΗΛΕΚΤΡΟΝΙΚΟΣ ΕΘΝΙΚΟΣ ΦΟΡΕΑΣ ΚΟΙΝΩΝΙΚΗΣ ΑΣΦΑΛΙΣΗΣ" (e-ΕΦΚΑ), όπως μετονομάστηκε ο ΕΦΚΑ, που εδρεύει στην Αθήνα και εκπροσωπείται νόμιμα από το Διοικητή του, ως καθολικός διάδοχος του ν.π.δ.δ. με την επωνυμία "ΙΔΡΥΜΑ ΚΟΙΝΩΝΙΚΩΝ ΑΣΦΑΛΙΣΕΩΝ-ΕΝΙΑΙΟ ΤΑΜΕΙΟ ΑΣΦΑΛΙΣΗΣ ΜΙΣΘΩΤΩΝ (ΙΚΑ-ΕΤΑΜ)", εκπροσωπήθηκε από τον πληρεξούσιο δικηγόρο Νικόλαο Τσοκανά με δήλωση, κατ' άρθρο 242 παρ.2 ΚΠολΔ και, δεν κατέθεσε προτάσεις. Του αναιρεσιβλήτου: Κ. Μ. του Ι., (Τεχνικό Γραφείο Συντηρήσεως Ανελκυστήρων), κατοίκου ..., ο οποίος δεν εκπροσωπήθηκε στο ακροατήριο. Η ένδικη διαφορά άρχισε με την από 12.07.2017 αγωγή του ήδη αναιρεσιβλήτου, που κατατέθηκε στο Ειρηνοδικείο Αθηνών. Εκδόθηκαν οι αποφάσεις: 39/2019 οριστική του ίδιου Δικαστηρίου και 3999/2023 του Μονομελούς Πρωτοδικείου Αθηνών. Την αναίρεση της τελευταίας απόφασης ζητεί το αναιρεσείον με την από 12.06.2023 αίτησή του. Κατά τη συζήτηση της αίτησης αυτής, που εκφωνήθηκε από το πινάκιο, οι διάδικοι παραστάθηκαν, όπως σημειώνεται πιο πάνω.

Judges: Χρήστο Κατσιάνη, Κορνηλία Πανούτσου, Χρυσούλα Πλατιά, Παναγιώτη Λυμπερόπουλο, Ηλία Γιαρένη-

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Α3' Πολιτικό Τμήμα Συγκροτήθηκε από τους Δικαστές: Χρήστο Κατσιάνη, Προεδρεύοντα Αρεοπαγίτη, Κορνηλία Πανούτσου, Χρυσούλα Πλατιά, Παναγιώτη Λυμπερόπουλο και Ηλία Γιαρένη-Εισηγητή, Αρεοπαγίτες. Συνεδρίασε δημόσια στο ακροατήριό του, στις 20 Μαΐου 2024, με την παρουσία και της Γραμματέως Μ. Σ., για να δικάσει την υπόθεση μεταξύ: Του αναιρεσείοντος: Νομικού Προσώπου Δημοσίου Δικαίου με την επωνυμία "ΗΛΕΚΤΡΟΝΙΚΟΣ ΕΘΝΙΚΟΣ ΦΟΡΕΑΣ ΚΟΙΝΩΝΙΚΗΣ ΑΣΦΑΛΙΣΗΣ" (e-ΕΦΚΑ), όπως μετονομάστηκε ο ΕΦΚΑ, που εδρεύει στην Αθήνα και εκπροσωπείται νόμιμα από το Διοικητή του, ως καθολικός διάδοχος του ν.π.δ.δ. με την επωνυμία "ΙΔΡΥΜΑ ΚΟΙΝΩΝΙΚΩΝ ΑΣΦΑΛΙΣΕΩΝ-ΕΝΙΑΙΟ ΤΑΜΕΙΟ ΑΣΦΑΛΙΣΗΣ ΜΙΣΘΩΤΩΝ (ΙΚΑ-ΕΤΑΜ)", εκπροσωπήθηκε από τον πληρεξούσιο δικηγόρο Νικόλαο Τσοκανά με δήλωση, κατ' άρθρο 242 παρ.2 ΚΠολΔ και, δεν κατέθεσε προτάσεις. Του αναιρεσιβλήτου: Κ. Μ. του Ι., (Τεχνικό Γραφείο Συντηρήσεως Ανελκυστήρων), κατοίκου ..., ο οποίος δεν εκπροσωπήθηκε στο ακροατήριο. Η ένδικη διαφορά άρχισε με την από 12.07.2017 αγωγή του ήδη αναιρεσιβλήτου, που κατατέθηκε στο Ειρηνοδικείο Αθηνών. Εκδόθηκαν οι αποφάσεις: 39/2019 οριστική του ίδιου Δικαστηρίου και 3999/2023 του Μονομελούς Πρωτοδικείου Αθηνών. Την αναίρεση της τελευταίας απόφασης ζητεί το αναιρεσείον με την από 12.06.2023 αίτησή του. Κατά τη συζήτηση της αίτησης αυτής, που εκφωνήθηκε από το πινάκιο, οι διάδικοι παραστάθηκαν, όπως σημειώνεται πιο πάνω.

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 1.- Από τις διατάξεις του άρθρου 576 παρ. 1 και 2 ΚΠολΔ προκύπτει ότι αν κάποιος από τους διαδίκους δεν εμφανιστεί κατά τη συζήτηση της υπόθεσης ή εμφανιστεί και δεν λάβει μέρος με τον τρόπο που ορίζει ο νόμος, ο Άρειος Πάγος εξετάζει αυτεπαγγέλτως ποιος επισπεύδει τη συζήτηση. Αν την επισπεύδει ο απολιπόμενος διάδικος, η υπόθεση συζητείται σαν να ήταν παρόντες όλοι οι διάδικοι, αν όμως την επισπεύδει ο αντίδικός του, τότε ερευνάται αν ο απολιπόμενος, ή ο μη παριστάμενος με τον τρόπο που ορίζει ο νόμος, διάδικος κλητεύθηκε νόμιμα και εμπρόθεσμα και σε καταφατική περίπτωση προχωρεί στη συζήτηση, παρά την απουσία εκείνου που έχει κλητευθεί, ενώ σε αποφατική περίπτωση κηρύσσει απαράδεκτη τη συζήτηση (ΟλΑΠ 14/2015, ΑΠ 1436/2023). 2.- Στην προκείμενη περίπτωση, από τη με αριθμό 2412-β/31-10-2023 έκθεση επίδοσης του δικαστικού επιμελητή της περιφέρειας του Εφετείου Αθηνών, με έδρα το Πρωτοδικείο Αθηνών, Δ. Σ., την οποία επικαλείται και προσκομίζει νόμιμα το αναιρεσείον, με επιμέλεια του οποίου προσδιορίστηκε η συζήτηση της από 12-6-2023 ένδικης αίτησης αναίρεσης, προκύπτει ότι ακριβές αντίγραφο της κρινόμενης αίτησης, με την κάτω από αυτήν από 23-10-2023 πράξη της Προέδρου του Αρείου Πάγου για τον ορισμό του Α3 Τμήματος ως αρμοδίου για την εκδίκαση αυτής, την από 23-10-2023 πράξη της Προέδρου του Α3 Τμήματος για τον ορισμό δικασίμου για την αίτηση και με κλήση προς συζήτησή της για τη δικάσιμο που αναφέρεται στην αρχή της απόφασης αυτής, επιδόθηκε νόμιμα και εμπρόθεσμα στον αναιρεσίβλητο. Από τα ταυτάριθμα με την απόφαση αυτή πρακτικά δημόσιας συνεδρίασης του Δικαστηρίου τούτου προκύπτει ότι κατά την προαναφερόμενη δικάσιμο, κατά την οποία συζητήθηκε η υπόθεση με την εκφώνησή της από τη σειρά του οικείου πινακίου, ο αναιρεσίβλητος δεν εμφανίστηκε στο δικαστήριο, ούτε εκπροσωπήθηκε από πληρεξούσιο δικηγόρο. Επομένως, αφού ο διάδικος αυτός κλητεύθηκε νόμιμα και εμπρόθεσμα, θα πρέπει το δικαστήριο να προχωρήσει στη συζήτηση της υπόθεσης, παρά την απουσία του, σαν να ήταν και αυτός παρών (άρθρο 576 παρ. 2 ΚΠολΔ). 3.- Στο άρθρο 553 παρ. 1 ΚΠολΔ ορίζεται ότι αίτηση αναίρεσης επιτρέπεται μεταξύ άλλων και κατά των οριστικών αποφάσεων που δεν μπορούν να προσβληθούν με ανακοπή ερημοδικίας και έφεση, οι οποίες περατώνουν όλη τη δίκη ή μόνο τη δίκη για την αγωγή ή την ανταγωγή, καθώς επίσης και ότι αν η απόφαση είναι κατά ένα μέρος οριστική, δεν επιτρέπεται αίτηση αναίρεσης ούτε κατά των οριστικών διατάξεων πριν εκδοθεί οριστική απόφαση στη δίκη. Σύμφωνα με τη διάταξη αυτή, προσβλητές με αναίρεση είναι οι οριστικές αποφάσεις, δηλαδή οι αποφάσεις εκείνες που δέχονται ή απορρίπτουν ολικά ή εν μέρει το αίτημα παροχής έννομης προστασίας, περιέχουν διάγνωση ως προς όλα τα επίπεδα της δικαστικής κρίσης και με τον τρόπο αυτό απεκδύεται το δικαστήριο από κάθε περαιτέρω εξουσία σε σχέση με το αίτημα αυτό (ΟλΑΠ 230/1983). Συνεπώς, δεν είναι οριστική, με την προαναφερόμενη έννοια, η απόφαση που διαμορφώνει τη διαδικασία και προετοιμάζει την οριστική επίλυση της διαφοράς (ΑΠ 950/2020), δηλαδή μεταξύ άλλων δεν είναι οριστική και η απόφαση, με την οποία η συζήτηση κηρύσσεται απαράδεκτη (ΑΠ 687/2023, ΑΠ 1826/2022, ΑΠ 1256/2022, ΑΠ 1345/2021, ΑΠ 1310/2021). Επίσης, από τις διατάξεις των άρθρων 553 παρ. 1 περ. β', 309 εδ. α, 321 και 495 παρ. 1 ΚΠολΔ προκύπτει ότι σε αναίρεση υπόκειται η απόφαση που έχει καταστεί τελεσίδικη κατά το χρόνο άσκησης του ένδικου αυτού μέσου, δηλαδή κατά το χρόνο κατάθεσης του οικείου δικογράφου (αίτησης αναίρεσης) στη γραμματεία του δικαστηρίου που εξέδωσε την προσβαλλόμενη απόφαση. Τελεσίδικη δε, είναι η απόφαση, η οποία, απεκδύοντας το δικαστή από κάθε περαιτέρω εξουσία, περατώνει όλη τη δίκη ή μόνο τη δίκη για την αγωγή ή την ανταγωγή και δεν υπόκειται στα τακτικά ένδικα μέσα της ανακοπής ερημοδικίας και της έφεσης (ΑΠ 1334/2023, ΑΠ 1005/2023, ΑΠ 490/2023, ΑΠ 277/2023, ΑΠ 116/2023). Περαιτέρω, από τη διάταξη του άρθρου 553 παρ. 1 ΚΠολΔ προκύπτει ότι σε περίπτωση που η υπόθεση διήλθε και από τους δύο βαθμούς δικαιοδοσίας, σε αναίρεση υπόκειται μόνο η απόφαση του δευτεροβάθμιου δικαστηρίου, δεδομένου ότι, αν μεν η έφεση γίνει δεκτή, η απόφαση του πρωτοβάθμιου δικαστηρίου εξαφανίζεται, ενώ αν η έφεση απορριφθεί, η τελευταία αυτή απόφαση επικυρώνεται και ενσωματώνεται στην απόφαση του δευτεροβάθμιου δικαστηρίου (ΟλΑΠ 40/1996). Εξάλλου, από τις διατάξεις των άρθρων 553 και 554 ΚΠολΔ προκύπτει ότι η ερήμην οριστική απόφαση του πρωτοβάθμιου δικαστηρίου υπόκειται σε αναίρεση μόνο αφότου έπαυσε να υπόκειται σε ανακοπή ερημοδικίας και έφεση (ΑΠ 181/2023, ΑΠ 247/2021, ΑΠ 818/2020, ΑΠ 835/2010). 4.- Στην προκείμενη περίπτωση, από την παραδεκτή, κατ' άρθρο 561 παρ. 2 ΚΠολΔ, επισκόπηση των διαδικαστικών εγγράφων της δίκης προκύπτουν τα ακόλουθα: Ο ήδη αναιρεσίβλητος άσκησε στο Ειρηνοδικείο Αθηνών την από 12-7-2017 αγωγή κατά του νομικού προσώπου δημόσιου δικαίου με την επωνυμία "ΙΔΡΥΜΑ ΚΟΙΝΩΝΙΚΩΝ ΑΣΦΑΛΙΣΕΩΝ - ΕΝΙΑΙΟ ΤΑΜΕΙΟ ΑΣΦΑΛΙΣΗΣ ΜΙΣΘΩΤΩΝ" (ΙΚΑ - ΕΤΑΜ), οιονεί καθολικό διάδοχο του οποίου αποτελεί το αναιρεσείον, με αίτημα την επιδίκαση αμοιβής που οφείλεται από την κατάρτιση σύμβασης έργου και στη συνέχεια από την εκτέλεση και την παράδοσή του, επικουρικά δε, την απόδοση του ποσού της αμοιβής ως ωφέλειας, σύμφωνα με τις διατάξεις από τον αδικαιολόγητο πλουτισμό. Το Ειρηνοδικείο Αθηνών δίκασε την αγωγή ερήμην του εναγομένου και με την οριστική απόφασή του με τον αριθμό 39/2019 δέχθηκε την αγωγή. Μετά την άσκηση έφεσης κατά της απόφασης αυτής από το αναιρεσείον, εκδόθηκε από το Μονομελές Πρωτοδικείο Αθηνών η απόφασή του με τον αριθμό 3999/2023, με την οποία κηρύχθηκε απαράδεκτη η συζήτηση της έφεσης, κατ' άρθρο 524 παρ. 4 εδ. γ και εδ. δ ΚΠολΔ. Ειδικότερα, ενώ ο εφεσίβλητος και ήδη αναιρεσίβλητος δικάστηκε στο δεύτερο βαθμό ερήμην, διότι παραστάθηκε με πληρεξούσιο δικηγόρο με δήλωση του άρθρου 242 παρ. 2 ΚΠολΔ, μολονότι η προφορική συζήτηση στο δευτεροβάθμιο δικαστήριο ήταν υποχρεωτική, μετά την άσκηση έφεσης από το διάδικο που δικάστηκε ερήμην στον πρώτο βαθμό δικαιοδοσίας, σύμφωνα με τα άρθρα 524 παρ. 2 εδ. α και 528 ΚΠολΔ, το εκκαλούν και ήδη αναιρεσείον δεν προσκόμισε, μέσα σε προθεσμία πέντε ημερών από τη συζήτηση της έφεσης, τις προτάσεις του εφεσιβλήτου που κατατέθηκαν στην πρωτοβάθμια δίκη. Με την κρινόμενη δε αίτηση του αναιρεσείοντος, προσβάλλονται με αναίρεση οι αποφάσεις τόσο του πρωτοβάθμιου δικαστηρίου (με τον αριθμό 39/2019 του Ειρηνοδικείου Αθηνών), όσο και του δευτεροβάθμιου δικαστηρίου (με τον αριθμό 3999/2023 του Μονομελούς Πρωτοδικείου Αθηνών). 5.- Σύμφωνα με τη μείζονα σκέψη που προηγήθηκε και μετά από αυτεπάγγελτη έρευνα του Δικαστηρίου (άρθρο 577 παρ. 1 και παρ. 2 ΚΠολΔ), η κρινόμενη αίτηση αναίρεσης πρέπει να απορριφθεί ως απαράδεκτη. Τούτο δε διότι, αφενός μεν, στο βαθμό που με αυτήν προσβάλλεται η απόφαση του Μονομελούς Πρωτοδικείου Αθηνών με τον αριθμό 3999/2023, η αναιρεσιβαλλόμενη απόφαση, με την οποία κηρύχθηκε απαράδεκτη η συζήτηση της έφεσης, κατ' άρθρο 524 παρ. 4 εδ. γ και εδ. δ ΚΠολΔ, δεν είναι οριστική και, συνακόλουθα, δεν είναι δεκτική προσβολής με αίτηση αναίρεσης. Αφετέρου δε, διότι στο βαθμό που με αυτήν προσβάλλεται η (ερήμην οριστική) απόφαση του Ειρηνοδικείου Αθηνών με τον αριθμό 39/2019, η αναιρεσιβαλλόμενη απόφαση δεν είχε καταστεί τελεσίδικη κατά το χρόνο άσκησης του ένδικου αυτού μέσου, δηλαδή κατά το χρόνο κατάθεσης του οικείου δικογράφου (αίτησης αναίρεσης) στη γραμματεία του δικαστηρίου (Ειρηνοδικείου Αθηνών) που εξέδωσε την προσβαλλόμενη απόφαση, δεδομένου ότι εναντίον της έχει ασκηθεί από το αναιρεσείον το τακτικό ένδικο μέσο της έφεσης, το οποίο εκκρεμεί ακόμη προς εκδίκαση στο δευτεροβάθμιο δικαστήριο (Μονομελές Πρωτοδικείο Αθηνών), μετά την έκδοση από το τελευταίο της προαναφερόμενης μη οριστικής απόφασής του και, συνακόλουθα, δεν είναι προσβλητή η απόφαση του πρωτοβάθμιου δικαστηρίου με αίτηση αναίρεσης. 6.- Σε βάρος του αναιρεσείοντος δεν επιδικάζονται δικαστικά έξοδα για τον αναιρεσίβλητο, δεδομένου ότι ο διάδικος αυτός που νίκησε, δικάστηκε, παρά την απουσία του, σαν να ήταν παρών και επομένως δεν υπέβαλε σχετικό αίτημα.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ ΑΠΟΡΡΙΠΤΕΙ την από 12-6-2023 αίτηση του νομικού προσώπου δημόσιου δικαίου με την επωνυμία "ΗΛΕΚΤΡΟΝΙΚΟΣ ΕΘΝΙΚΟΣ ΦΟΡΕΑΣ ΚΟΙΝΩΝΙΚΗΣ ΑΣΦΑΛΙΣΗΣ" (e-ΕΦΚΑ) για την αναίρεση των αποφάσεων του Μονομελούς Πρωτοδικείου Αθηνών με τον αριθμό 3999/2023 και του Ειρηνοδικείου Αθηνών με τον αριθμό 39/2019. ΚΡΙΘΗΚΕ, αποφασίσθηκε στην Αθήνα, στις 17 Ιουνίου 2024. ΔΗΜΟΣΙΕΥΘΗΚΕ σε δημόσια συνεδρίαση στο ακροατήριό του, στην Αθήνα, στις 8 Ιουλίου 2024. Ο ΠΡΟΕΔΡΕΥΩΝ

LEGAL REFERENCES
Articles Referenced: άρθρο 242 παρ.2, άρθρου 576 παρ. 1, άρθρο 576 παρ. 2, άρθρο 553 παρ. 1, άρθρων 553 παρ. 1 περ. β', άρθρου 553 παρ. 1, άρθρων 553, άρθρο 561 παρ. 2, άρθρο 524 παρ. 4 εδ. γ, άρθρου 242 παρ. 2, άρθρα 524 παρ. 2 εδ. α, άρθρο 577 παρ. 1, άρθρο 242, άρθρου 576, άρθρο 576, άρθρο 553, άρθρου 553, άρθρο 561, άρθρο 524, άρθρου 242, άρθρα 524, άρθρο 577
Article Codes: ΚΠολΔ
Law References: nan
Total Articles Cited: 13

DATES MENTIONED: 12-07-2017|12-06-2023|31-10-2023|12-6-2023|23-10-2023|12-7-2017|20-05-2024|17-06-2024|08-07-2024

SOURCE: https://areiospagos.gr/nomologia/apofaseis_DISPLAY.asp?cd=YAW1RNNMTEWM0MZAJKRCHVV6J35O9J&apof=995_2024&info=ΠΟΛΙΤΙΚΕΣ -  Α3